ai4bharat/Pralekha huggingface dataset:
জাহাজচলাচলমন্ত্রক
প্রধানমন্ত্রী ভার্চ্যুয়ালি ২০২১-এর মেরিটাইম ইন্ডিয়া শীর্ষ সম্মেলন উদ্বোধন করেছেন
নতুনদিল্লি, ২রা মার্চ, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে ২০২১-এর মেরিটাইম ইন্ডিয়া শীর্ষ সম্মেলনের উদ্বোধন করেছেন। ডেনমার্কের পরিবহণ মন্ত্রী মিঃ বেনি ইংলেব্রেশট, গুজরাট ও অন্ধ্রপ্রদেশের মুখ্যমন্ত্রী এবং দুই কেন্দ্রীয় মন্ত্রী শ্রী ধর্মেন্দ্র প্রধান ও শ্রী মনসুখ মাণ্ডবিয়া 
এই অনুষ্ঠানে উপস্থিত ছিলেন।
স্বাগত ভাষণে শ্রী মান্ডবিয়া বলেছেন, এটি বিশ্বের সর্ববৃহৎ অনলাইন সম্মেলন। ১০০ টি দেশের ১লক্ষ ৭০ হাজার নিবন্ধীকৃত অংশগ্রহণকারী এই সম্মেলনে অংশ নিয়েছেন। তিনদিনের এই সম্মেলনের ৮টি দেশের মন্ত্রী, ৫০টি আন্তর্জাতিক সংস্থার মূখ্য কার্যনির্বাহী আধিকারিক এবং ২৪টি দেশের ১১৫ জন সহ মোট ১৬০ জন বক্তা অংশ নিয়েছেন।
প্রধানমন্ত্রী এই অনুষ্ঠানে ‘ম্যারিটাইম ইন্ডিয়া ভিশন -২০৩০’ বৈদ্যুতিন গ্রন্থটি প্রকাশ করেছেন। এই বইতে পরবর্তী ১০ বছরের জন্য ভারতীয় সামুদ্রিক বাণিজ্য সংক্রান্ত পরিকল্পনার কথা উল্লেখ করা হয়েছে।
প্রধানমন্ত্রী ‘ সাগর-মন্থন ‘ -সামুদ্রিক বাণিজ্যিক সচেতনতা কেন্দ্রের উদ্বোধন করেছেন। সমুদ্রপথে নিরাপত্তা বৃদ্ধি, নিখোঁজ জাহাজের অনুসন্ধান ও উদ্ধারের ক্ষমতা বৃদ্ধি, সামুদ্রিক পরিবেশ সংরক্ষণের বিষয়ে বিভিন্ন তথ্য এই কেন্দ্র থেকে পাওয়া যাবে।
প্রধানমন্ত্রী ভারতের উন্নয়নযজ্ঞে সামিল হতে সারা বিশ্বকে আমন্ত্রণ জানিয়েছেন। সামুদ্রিক বাণিজ্যের বিকাশের বিষয়ে ভারত অত্যন্ত গুরুত্ব দিচ্ছে এবং বিশ্বের অগ্রগণ্য নীল অর্থনীতির দেশ হিসেবে উঠে আসছে।
প্রধানমন্ত্রী বলেছেন, ইতস্ততভাবে উদ্যোগ নেওয়ার পরিবর্তে সার্বিকভাবে পুরো ক্ষেত্রের বিকাশের জন্য ব্যবস্থা নেওয়া হয়েছে। ২০১৪ সালে বন্দরগুলি মালপত্র ওঠানো-নামানোর ক্ষমতা ছিল বার্ষিক ৮,৭০০ লক্ষ টন। বর্তমানে তা বৃদ্ধি পেয়ে হয়েছে বার্ষিক ১৫,৫০০ লক্ষ টন। ভারতের বন্দরগুলি বেশ কিছু উদ্যোগ নিয়েছে যেমন : সরাসরি বন্দরে পণ্য সরবরাহ, সরাসরি বন্দরে ঢোকা এবং বন্দর বিষয়ক যোগাযোগ ব্যবস্থাপনায় সহজ তথ্য বিনিময়। আমাদের বন্দরগুলিতে পণ্যবাহী জাহাজ ঢোকা অথবা পণ্যবাহী জাহাজ বেরোনোর অপেক্ষার সময় কমানো সম্ভব হয়েছে। বাধাবন, পারাদ্বীপ ও গুজরাটের দীনদয়াল বন্দরে বিশ্বমানের পরিকাঠামো তৈরি করা হচ্ছে।
তাঁর বক্তব্যের শেষে প্রধানমন্ত্রী আন্তর্জাতিক বিনিয়োগকারীদের উদ্দেশে বলেছেন, “ভারতের বিস্তীর্ণ সমুদ্র সৈকত আপনাদের অপেক্ষায়। ভারতের কঠোর পরিশ্রমী জনসাধারণ আপনাদের অপেক্ষায়। আমাদের বন্দরগুলিতে বিনিয়োগ করুন। আমাদের জনসাধারণের মধ্যে বিনিয়োগ করুন। আপনাদের বাণিজ্যিক গন্তব্যের অন্যতম কেন্দ্র হয়ে উঠুক ভারত। ব্যবসা-বাণিজ্যের জন্য ভারতীয় বন্দরগুলি আপনাদের বন্দর হয়ে উঠুক।”
এই অনুষ্ঠানের ভিডিও দেখার জন্য নীচের লিঙ্কটি ক্লিক করুনঃ-
https://youtu.be/t46PPbw3YGc
প্রধানমন্ত্রীরদপ্তর
লোকসভার অধ্যক্ষ ওম বিড়লার উদ্যোগে ‘সুপোষিত মা’ কর্মসূচির প্রশংসা প্রধানমন্ত্রীর
নয়াদিল্লি, ২১ ফেব্রুয়ারি, ২০২৩
লোকসভার অধ্যক্ষ ওম বিড়লার উদ্যোগে ‘সুপোষিত মা’ কর্মসূচির প্রশংসা করেছেন প্রধানমন্ত্রী শ্রী নরেন্দ্র মোদী। কোটার রামগঞ্জমান্ডি এলাকায় ‘সুপোষিত মা অভিযান’-এর উদ্বোধন করেন শ্রী ওম বিড়লা। এই উদ্যোগের লক্ষ্যই হল প্রত্যেক মা ও শিশুকে সুস্বাস্থ্যের অধিকারী করে তোলা।
লোকসভার অধ্যক্ষের এক ট্যুইটের উত্তরে প্রধানমন্ত্রী ট্যুইট করে বলেন :
“লোকসভার মাননীয় অধ্যক্ষের পক্ষ থেকে এটা এক দৃষ্টান্তমূলক উদ্যোগ। মা ও শিশুর স্বাস্থ্য পারিবারিক সমৃদ্ধির সঙ্গে যুক্ত এবং তা সশক্ত সমাজ গড়ে তোলার অন্যতম ভিত।”
PG/AB/DM/
(
প্রধানমন্ত্রীরদপ্তর
শিলং-এ শপথ গ্রহণ অনুষ্ঠানে প্রধানমন্ত্রী
নয়াদিল্লি, ৭ মার্চ, ২০২৩
প্রধানমন্ত্রী শ্রী নরেন্দ্র মোদী মেধালয়ের মুখ্যমন্ত্রী কনরাড কে সাংমা ও তাঁর মন্ত্রিসভার শপথ গ্রহণ অনুষ্ঠানে যোগ দিয়েছেন। যাঁরা আজ শপথ নিয়েছেন প্রধানমন্ত্রী তাঁদের অভিনন্দন জানান।
প্রধানমন্ত্রী ট্যুইটে বলেন;
“শ্রী@SangmaConradজি এবং তাঁর মন্ত্রিসভার সদস্যদের শপথ গ্রহণ অনুষ্ঠানে যোগ দিয়েছি। যাঁরা শপথ নিয়েছেন তাঁদের অভিনন্দন। মেঘালয়কে উন্নয়নের নতুন উচ্চতায় পৌঁছে দিতে তাঁদের প্রয়াসের জন্য শুভেচ্ছা জানাই।”
PG/ PM / NS
(
স্বাস্থ্যওপরিবারকল্যাণমন্ত্রক
কর্ণাটক ও তামিলনাড়ুতে কোভিড-১৯ পরিস্থিতি পর্যালোচনায় কেন্দ্রীয় স্বাস্থ্যমন্ত্রী শ্রী মনসুখ মাণ্ডব্য
টেলিফোনে কর্ণাটক ও তামিলনাড়ুর স্বাস্থ্যমন্ত্রীদের সঙ্গে কোভিড-১৯ পরিস্থিতি নিয়ে কথা
কেরলে কোভিড আক্রান্তের সংখ্যায় বৃদ্ধির প্রেক্ষিতে আন্তঃরাজ্য সংক্রমণ প্রতিরোধে যথাযথ পদক্ষেপ গ্রহণ প্রয়োজন : কেন্দ্রীয় স্বাস্থ্যমন্ত্রী
নয়াদিল্লি, ১ সেপ্টেম্বর, ২০২১
কর্ণাটক ও তামিলনাড়ুর স্বাস্থ্যমন্ত্রীদের সঙ্গে আজ টেলিফোনে কথা বলার সময় কেন্দ্রীয় স্বাস্থ্যমন্ত্রী শ্রী মনসুখ মাণ্ডব্য এই দুই রাজ্যে কোভিড-১৯ পরিস্থিতি পর্যালোচনা করেছেন। কেরলে কোভিডে আক্রান্তের সংখ্যা বৃদ্ধির প্রেক্ষিতে কেন্দ্রীয় স্বাস্থ্যমন্ত্রী কর্ণাটক ও তামিলনাড়ু সহ কেরলে কোভিড সংক্রমণ প্রতিরোধের ব্যবস্থাগুলি নিয়েও আলোচনা করেছেন। মারণ ভাইরাস কোভিড-১৯-এর আন্তঃরাজ্য সংক্রমণ প্রতিরোধে যথাযথ পদক্ষেপ গ্রহণের প্রয়োজনীয়তার কথা উল্লেখ করে শ্রী মাণ্ডব্য কেরলের সঙ্গে সীমান্তবর্তী জেলাগুলিতে টিকাকরণের গতি ও পরিধি বাড়ানোর জন্য কর্ণাটক ও তামিলনাড়ুর স্বাস্থ্যমন্ত্রীদের অনুরোধ জানিয়েছেন।
কোভিড-১৯ মহামারীর বিরুদ্ধে লড়াইয়ে কেন্দ্রীয় সরকার অগ্রভাগে থেকে নেতৃত্ব দিয়ে আসছে। মহামারী প্রতিরোধে যে পঞ্চমুখী রণকৌশল গৃহীত হয়েছে তার মধ্যে টিকাকরণ একটি গুরুত্বপূর্ণ অঙ্গ। কেন্দ্রীয় সরকার সংক্রমণ শৃঙ্খল প্রতিরোধে নমুমা পরীক্ষা, আক্রান্তদের খুঁজে বের করা, তাঁদের চিকিৎসা এবং কোভিড আদর্শ আচরণ মেনে চলার ওপর সর্বোচ্চ অগ্রাধিকার দিচ্ছে। এছাড়াও দেশে গত ৬ জানুয়ারি থেকে কোভিড-১৯-এর বিরুদ্ধে লড়াইয়ে বৃহত্তর টিকাকরণ অভিযান চলছে।
CG/BD/DM/
(Visitor Counter : 146
অসামরিকবিমানপরিবহণমন্ত্রক
কুশীনগর বিমান বন্দর থেকে অভ্যন্তরীণ বিমান চলাচল শুরু হয়েছে
নয়াদিল্লী, ২৭ নভেম্বর, ২০২১
উত্তরপ্রদেশে সদ্য উদ্বোধন হওয়া কুশীনগর বিমান বন্দর থেকে অভ্যন্তরীণ বিমান চলাচল শুরু হয়েছে। 'আঞ্চলিক সংযোগ প্রকল্প- উড়ে দেশ কা আম নাগরিক' বা 'উড়ান' প্রকল্পের আওতায় শুক্রবার দিল্লী এবং কুশীনগরের মধ্যে প্রথম বিমান চলাচল শুরু হয়। উড়ান প্রকল্পের অধীনে দেশে আরও ভালো বিমান সংযোগ গড়ে তোলার জন্য অসমারিক বিমান চলাচল মন্ত্রক এবং ভারতীয় বিমান বন্দর কর্তৃপক্ষ প্রতিশ্রুতিবদ্ধ। উল্লেখ্য প্রধানমন্ত্রী চলতি বছরের ২০ অক্টোবর কুশীনগর আন্তর্জাতিক বিমান বন্দরের উদ্বোধন করেছিলেন।
কুশীনগর একটি আন্তর্জাতিক বৌদ্ধ তীর্থস্থান। এখানে ভগবান বুদ্ধ মহাপরিনির্বাণ লাভ করেন। এই অঞ্চলটি বৌদ্ধ সার্কিটের কেন্দ্রবিন্দু। কারণ লুম্বিনী, সারনাথ, গয়া-এর মতো তীর্থস্থানগুলি নিয়ে এই সার্কিট গঠিত। কুশীনগর বিমান বন্দর চালু হওয়ার ফলে এই অঞ্চল সরাসরি জাতীয় এবং বিশ্বের দর্শনার্থী ও তীর্থযাত্রীরা এখানে আসতে পারবেন।
ভারতীয় বিমান বন্দর কর্তৃপক্ষের সহযোগিতায় ২৬০ কোটি টাকা ব্যয়ে ৩ হাজার ৬০০ বর্গমিটার জুড়ে নতুন টার্মিনাল ভবন সহ কুশীনগর বিমান বন্দর গড়ে উঠেছে। ব্যস্ত সময়ে এই নতুন টার্মিনাল দিয়ে ৩০০ জন যাত্রী যাতায়াত করতে পারবেন। আরসিএস-উড়ান ৪.০-এর আওতায় কুশীনগর-দিল্লী রুটে স্পাইস জেট বিমান চালাচ্ছে। বিমান পরিচালনা, আতিথেয়তা, পর্যটন এবং স্থানীয় অর্থনীতিকে চাঙ্গা করে তোলার পক্ষে এটি একটি গুরুত্বপূর্ণ ভূমিকা পালন করবে। এখনও পর্যন্ত উড়ান প্রকল্পের আওতায় ৩৯৫টি রুট এবং ৬৩ বিমান বন্দর সহ ৬টি হেলিপোর্ট এবং ২টি ওয়াটার এয়ারড্রোম চালু করা হয়েছে।
CG/SS/NS
(Visitor Counter : 112
প্রতিরক্ষামন্ত্রক
ভারতীয় বিমান বাহিনী বিমান রক্ষণা-বেক্ষণে দেশীয় ব্যবস্থাপনার ওপর জোর দিয়েছে
নয়াদিল্লি, ০৫ ফেব্রুয়ারি, ২০২১
ভারতীয় বিমান বাহিনীতে মিগ-২১ বাইসন থেকে অত্যাধুনিক রাফেল বিমান অন্তর্ভুক্ত রয়েছে। ভারতীয় বিমান বাহিনী এই ধরনের বিমানের বিভিন্ন যন্ত্রাংশ এবং পরিচালন ব্যবস্থাপনায় রক্ষণা-বেক্ষণ ও মেরামতির কাজে দেশীয় প্রযুক্তির ওপর বিশেষ জোর দিয়েছে। ভারতীয় বিমান বাহিনীতে দেশীয় প্রযুক্তি ব্যবহারে যথেষ্টই সুযোগ রয়েছে। বিমান রক্ষণা-বেক্ষণ এবং পরিচালন ক্ষেত্রের জন্য প্রয়োজনীয় যন্ত্রাংশ তৈরি করা হচ্ছে। ভারতীয় বায়ুসেনা ইতিমধ্যেই এ ধরনের অধিকাংশ প্রয়োজনীয় যন্ত্রাংশ তৈরি করেছে। পাশাপাশি, আত্মনির্ভর ভারত গঠনে দেশের মহাকাশ ও প্রতিরক্ষা শিল্পের সঙ্গে অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাকে যুক্ত করা হয়েছে। এতে দেশে বিমান পরিচালন ব্যবস্থাপনায় দেশীয় প্রযুক্তি ব্যবহারের সুযোগ-সুবিধা বৃদ্ধি পেয়েছে। সম্প্রতি অ্যারো ইন্ডিয়া সমারোহে ভারতীয় বিমান বাহিনী বিমান রক্ষণা-বেক্ষণের ক্ষেত্রে প্রয়োজনীয় দেশীয় সরঞ্জামগুলি তুলে ধরে।
বৈদ্যুতিন ও তথ্যপ্রযুক্তি মন্ত্রক
বিপিও এবং আইটিইএস'র জন্য নির্দেশিকা
নতুন দিল্লি,১ এপ্রিল, ২০২২
যোগাযোগ মন্ত্রকের আওতাধীন টেলিকমিউনিকেশন বিভাগ ২০২০ সালে ৫ই নভেম্বর অন্যান্য পরিষেবা প্রদানকারীদের  জন্য নতুন নির্দেশিকা জারি করে বিজনেস প্রসেস আউটসোর্সিং  এবং তথ্য প্রযুক্তি নির্ভর পরিষেবা কারীদের নির্দেশিকাগুলি সহজ করে তুলেছে ও ২০২১ সালের ২৩শে জুন ওএসপি'দের জন্য সংশোধিত নির্দেশিকা জারি করেছে।
ওএসপি নির্দেশিকা সহজ করার জন্য যে পরিবর্তনগুলি করা হয়েছে, সেগুলি হল-
১)ওএসপি কেন্দ্রগুলির নথিভুক্তিকরণের প্রয়োজনীয়তা দূর করা হয়েছে।
২)ব্যাঙ্কে জামানত জমা দেওয়ার প্রয়োজনীয়তা সরানো হয়েছে৷
৩)বার্ষিক প্রতিবেদন জমা দেওয়ায়/ পর্যায়ক্রমিক সম্মতির প্রয়োজন নেই।
৪)ভারতের মধ্যে যে কোনো জায়গা থেকে কাজ  করার অনুমোদন দেওয়া হয়েছে।
৫)বিভিন্ন ওএসপি সংস্থা ও ওএসপি কেন্দ্রের মধ্যে আন্তঃসংযোগে অনুমোদন দেওয়া হয়েছে।
৬)দেশীয় ও আন্তর্জাতিক ওএসপি-এর মধ্যে পার্থক্য দূর করা হয়েছে।
এই পরিবর্তনগুলি দেশের বিপিও/আইটিইএস সংস্থাগুলির ব্যবসা আরও সহজতর করে তুলেছে।
রাজ্যসভায় আজ এক প্রশ্নের লিখিত উত্তরে এই তথ্য দিয়েছেন বৈদ্যুতিন ও তথ্য প্রযুক্তি প্রতিমন্ত্রী শ্রী রাজীব চন্দ্রশেখর।
CG/SS
(Visitor Counter : 79
যুবওক্রীড়াবিষয়কমন্ত্রক
ফিট ইন্ডিয়া ক্যুইজে স্কুলের ২ লক্ষ ছাত্রছাত্রীকে বিনামূল্যে নিবন্ধীকরণের সুযোগ দেওয়ার ঘোষণা ক্রীড়া মন্ত্রীর
নয়াদিল্লী, ১৪ সেপ্টেম্বর, ২০২১
ভারতে স্কুলের ছাত্রছাত্রীদের জন্য প্রথম ফিটনেস এবং ক্রীড়া সংক্রান্ত ক্যুইজ প্রতিযোগিতা- ফিট ইন্ডিয়া ক্যুইজকে অংশগ্রহণকারীদের কাছে আরও আকর্ষণীয় করে তোলা হচ্ছে। ক্রীড়া ও যুব কল্যাণ মন্ত্রক স্কুলের ছাত্রছাত্রীদের এই প্রতিযোগিতায় অংশ নেওয়ার জন্য নতুন একটি উদ্যোগ নিয়েছে। ১ লক্ষ স্কুল থেকে মনোনীত প্রথম ২ লক্ষ ছাত্রছাত্রীর নিবন্ধীকরণ বিনামূল্যে করা হবে। প্রথমে আসলে প্রথমে সুযোগ পাবে- এই ভিত্তিতে প্রতিটি স্কুল সর্বোচ্চ ২ জন ছাত্রছাত্রীকে মনোনীত করতে পারে।
কেন্দ্রীয় ক্রীড়া ও যুব কল্যাণ মন্ত্রী শ্রী অনুরাগ সিং ঠাকুর এই ঘোষণা করে জানান, স্কুলের ছাত্রছাত্রীরা ফিটনেস এবং খেলাধুলার বিষয়ে যাতে আরও সচেতন হয়ে ওঠে তার জন্য এই উদ্যোগ নেওয়া হয়েছে। প্রধানমন্ত্রীর ফিট ইন্ডিয়া আন্দোলনের কর্মসূচির অঙ্গ হিসেবে ফিট ইন্ডিয়া ক্যুইজের আয়োজন করা হয়েছে। শ্রী ঠাকুর কেন্দ্রীয় শিক্ষামন্ত্রী শ্রী ধর্মেন্দ্র প্রধানের উপস্থিতিতে পয়লা সেপ্টেম্বর ফিট ইন্ডিয়া ক্যুইজের সূচনা করেন। দেশের প্রতিটি প্রান্ত থেকে ছাত্রছাত্রীরা এই প্রতিযোগিতায় অংশ নিতে পারবেন। প্রতিযোগিতায় মোট ৩ কোটি ২৫ লক্ষ টাকার পুরস্কার দেওয়া হবে। স্টার স্পোর্টস চ্যানেলে অনুষ্ঠানটি সম্প্রচারিত হবে।
দেশের সব রাজ্য ও কেন্দ্রশাসিত অঞ্চল এই ক্যুইজে যোগদান করবে। অনলাইন এবং সম্প্রচার মাধ্যমে প্রতিযোগিতাটি এমনভাবে আয়োজন করা হয়েছে যাতে স্কুলের ছাত্রছাত্রীরা তাদের ফিটনেস এবং খেলাধুলা সম্পর্কে অর্জিত জ্ঞান ভাগ করে নিতে পারে। ফিট ইন্ডিয়া ক্যুইজে অংশগ্রহণের জন্য সংশ্লিষ্ট ওয়েবসাইটে সব ধরণের তথ্য দেওয়া হয়েছে।
CG/CB/NS
(
প্রধানমন্ত্রীরদপ্তর
২০১৯-এর জি-২০ শীর্ষ বৈঠকের ফাঁকে ‘রাশিয়া-ভারত-চীন’এর নেতৃবৃন্দের সাধারণ বৈঠকে প্রধানমন্ত্রীর প্রারম্ভিক মন্তব্যের তর্জমা
নয়াদিল্লি, ২৮ জুন, ২০১৯
মহামান্য রাষ্ট্রনায়কগণ এবং আমার বন্ধু প্রেসিডেন্ট জি এবং প্রেসিডেন্ট পুতিন, আমাদের তিন দেশের মধ্যে গত বছর আর্জেন্টিনায় একটি শীর্ষ বৈঠক হয়েছিল। এই বৈঠকে বিশ্বের প্রধান ইস্যুগুলি নিয়ে মত বিনিময় করার পর আমরা ভবিষ্যতে পুনরায় মিলিত হওয়ার বিষয়ে রাজি হয়েছিলাম। আমি আজকের এই ঘরোয়া শীর্ষ বৈঠকে আপনাদের সকলকে স্বাগত জানাই।
বিশ্বের প্রধান অর্থনীতি হিসাবে বিশ্বের অর্থনৈতিক, রাজনৈতিক ও নিরাপত্তা পরিস্হিতি নিয়ে আমাদের মধ্যে মত-বিনিময় বিশেষভাবে গুরুত্বপূর্ণ। আজ আমাদের ত্রিপাক্ষিক বৈঠকে বিশ্বের প্রধান প্রধান ইস্যুগুলি নিয়ে আলোচনা এবং সমন্বয়ের এক কার্যকর সুযোগ এসেছে।
এ বছরের ফেব্রুয়ারি মাসে আমাদের বিদেশমন্ত্রীদের বৈঠকে বিভিন্ন বিষয়ে মত-বিনিময় হয়েছে। এরমধ্যে সমন্ত্রাসবাদ বিরোধীতা, বহুপাক্ষিকতার সংস্কার, জলবায়ু পরিবর্তন এবং নিজেদের মধ্যে সহযোগিতা বিষয়ে আলোচনা হয়।
এখন আমি চীনের মহামান্য রাষ্ট্রপতি জি-কে প্রারম্ভিক মন্তব্যের জন্য অনুরোধ করতে চাই। 
ধন্যবাদ প্রেসিডেন্ট জি
এখন আমি রাশিয়ার মহামান্য রাষ্ট্রপতি পুতিনকে তাঁর প্রারম্ভিক মন্তব্য করার জন্য অনুরোধ জানাই।
ধন্যবাদ প্রেসিডেন্ট পুতিন
CG/PB/NS
(Visitor Counter : 125
কেন্দ্রীয়মন্ত্রিসভা
পয়লা মার্চ থেকে ৩১শে আগস্টের মধ্যে ব্যাঙ্কে কৃষি ও সংশ্লিষ্ট ক্ষেত্রে স্বল্পমেয়াদী বকেয়া ঋণের সময়সীমা বৃদ্ধির প্রস্তাবে অনুমোদন দিল কেন্দ্রীয় মন্ত্রীসভা
নতুনদিল্লি, ১ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজ ব্যাঙ্ক থেকে কৃষি ও সংশ্লিষ্ট ক্ষেত্রে স্বল্পমেয়াদী তিন লক্ষ টাকা পর্যন্ত ঋণ শোধের সময়সীমা বৃদ্ধির প্রস্তাবে অনুমোদন দিয়েছে। এর ফলে পয়লা মার্চ থেকে ৩১শে আগস্ট পর্যন্ত যাঁদের ঋণ পরিশোধের সময় ছিল, তারা সুদের দুই শতাংশ সরকারী সাহায্য ও তিন শতাংশ দ্রুত ঋণ পরিশোধে উৎসাহমূলক ছাড়ের সুবিধে বজায় থাকবে।
সুবিধাঃ-
৩১শে আগস্ট পর্যন্ত এই সময়সীমা বাড়ানোর ফলে যেসব কৃষক কোভিড-১৯ মহামারীর ফলে ব্যাঙ্কে যেতে পারেন নি, তারা চার শতাংশ সুদের হারেই ঋণ পরিশোধ করতে পারবেন। তাঁদের এর জন্য কোন জরিমানা দিতে হবে না।
প্রেক্ষাপটঃ-
ব্যাঙ্ক থেকে কৃষি ও সংশ্লিষ্ট ক্ষেত্রে স্বল্পমেয়াদী ঋণ যারা নিয়ে থাকেন, তারা সুদের দুই শতাংশ সরকারী সাহায্য ও তিন শতাংশ দ্রুত ঋণ পরিশোধে উৎসাহমূলক ছাড় পান। এর ফলে যারা তিন লক্ষ টাকা পর্যন্ত ঋণ নেন, তারা চার শতাংশ সুদের হারেই ঋণ পরিশোধ করতে পারেন।
কোভিড -১৯ মহামারীর ফলে দেশ জুড়ে লকডাউন জারি হবার পর জন সাধারণের চলাচলের উপর বিধি নিষেধ আরোপ করা হয়। ফলে অনেকেই ঋণ পরিশোধের জন্য ব্যাঙ্কে যেতে পারেন নি। এছাড়াও কৃষকদের উৎপাদিত শস্য বিক্রি করার ক্ষেত্রেও সমস্যা দেখা দিয়েছিল। উদ্ভূত এই সমস্যা থেকে সুবিধে দিতে মন্ত্রীসভা এই সিদ্ধান্ত নিয়েছে।
.
(CG/CB
প্রধানমন্ত্রীরদপ্তর
বিজয় দশমী উপলক্ষে দেশবাসীকে শুভেচ্ছা প্রধানমন্ত্রীর
নতুন দিল্লি, ২৫ অক্টোবর, ২০২০
প্রধানমন্ত্রী শ্রী নরেন্দ্র মোদী বিজয়াদশমী উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, "বিজয়াদশমীতে সকল দেশবাসীকে শুভেচ্ছা। অসত্যের বিরুদ্ধে সত্য এবং মন্দের উপরে মঙ্গল অর্জনের এই মহাপর্ব সবার জীবনে নতুন অনুপ্রেরণা নিয়ে আসে। "
CG/SS
(
কর্মী, জন-অভিযোগএবংপেনশনমন্ত্রক
রোজগার মেলায় ৭১ হাজার নিয়োগপত্র প্রদান প্রধানমন্ত্রীর
কলকাতার এসবিআইএল – এ ১৩৬টি এবং হাওড়ার বেলুড় মঠে ৫০টি নিয়োগপত্র প্রদান করা হয়
কলকাতা, ২০ জানুয়ারি, ২০২৩
বিভিন্ন সরকারি দপ্তর ও সংস্থায় নবনিযুক্তদের প্রায় ৭১ হাজার নিয়োগপত্র প্রধানমন্ত্রী শ্রী নরেন্দ্র মোদী আজ ভিডিও কনফারেন্সিং – এর মাধ্যমে বিতরণ করেছেন। নিউ টাউনে স্টেট ব্যাঙ্ক ইন্সটিটিউট অফ লিডারশিপ  এবং হাওড়ার বেলুড় মঠ এই রোজগার মেলার আয়োজন করে। কলকাতায় এসবিআইএল – এ ১৩৬টি এবং হাওড়ার বেলুড় মঠে ৫০টি নিয়োগপত্র প্রদান করেন কেন্দ্রীয় শিক্ষা প্রতিমন্ত্রী ডাঃ সুভাষ সরকার এবং বন্দর, জাহাজ ও জলপথ প্রতিমন্ত্রী শ্রী শান্তনু ঠাকুর।
পাঞ্জাব ন্যাশনাল ব্যাঙ্কের জন্য নিয়োগপত্র হাতে পাওয়া শ্রীমতী সুপ্রভা বিশ্বাসের সঙ্গে প্রধানমন্ত্রী শ্রী নরেন্দ্র মোদী কথা বলেন। দ্রুত নিয়োগ প্রক্রিয়া পদ্ধতি সম্পন্ন করার জন্য এবং তাঁর কাজের সুযোগ তৈরি করে দেওয়ার জন্য তিনি প্রধানমন্ত্রীকে ধন্যবাদ জানান। তাঁর লেখাপড়া বর্তমানে কেমন চলছে, সে বিষয়েও প্রধানমন্ত্রী জানতে চান। আইজিওটি মডিউলের সঙ্গে তিনি যুক্ত রয়েছেন এবং এই মডিউলের সুবিধার কথা তিনি প্রধানমন্ত্রীকে বিস্তারিতভাবে জানান। তাঁর কাজে ডিজিটাল লেনদেন প্রক্রিয়া আরও কিভাবে বাড়ানো যায়, প্রধানমন্ত্রী তাঁর কাছে জানতে চান। মেয়েরা সমস্ত ক্ষেত্রেই নতুন উদ্যমে এগিয়ে চলছে বলে প্রধানমন্ত্রী সন্তোষ প্রকাশ করেন।
অনুষ্ঠানে ভাষণ দিতে গিয়ে প্রধানমন্ত্রী বলেন, ২০২৩ – এ এটিই প্রথম রোজগার মেলা। এর মাধ্যমে সরকারি দপ্তরগুলিতে ৭১ হাজার নতুন কর্মসংস্থান হ’ল। নবনিযুক্তদের প্রধানমন্ত্রী ধন্যবাদ জানান এবং এই কর্মসংস্থানের সুযোগ কেবল নবনিযুক্তদেরই নয়, কোটি কোটি পরিবারে নতুন আশার আলো সঞ্চারিত করবে। প্রধানমন্ত্রী বলেন, আগামী দিনে রোজগার মেলার মাধ্যমে সরকারি চাকরিতে অনেক পরিবারের সদস্যরাই সুযোগ পাবেন। এনডিএ শাসিত রাজ্যগুলিতে এবং কেন্দ্রশাসিত অঞ্চলগুলিতে নিয়মিতভাবে এই রোজগার মেলা অনুষ্ঠিত হবে। আসাম সরকার গতকাল এই রোজগার মেলার আয়োজন করেছিল এবং মধ্যপ্রদেশ, উত্তর প্রদেশ, মহারাষ্ট্র ও উত্তরাখন্ডের মতো রাজ্যগুলি শীঘ্রই এই মেলার আয়োজন করবে বলে তিনি জানান। শ্রী মোদী বলেন, “নিয়মিত রোজগার মেলা এই সরকারকে স্বাতন্ত্র প্রদান করছে। এর মধ্য দিয়ে বোঝা যায় যে, সরকার যে সংকল্প নেয়, তা অবশ্যই পূরণ করে”।
আইজিওটি কর্মযোগী মঞ্চে বহু সরকারি কর্মচারী অনলাইন কোর্স – এর সঙ্গে যুক্ত। প্রধানমন্ত্রী বলেন, সরকারি প্রশিক্ষণের পাশাপাশি, এই মঞ্চে কর্মীসাধারণের জন্য অনেক পাঠক্রম রয়েছে। তিনি বলেন, প্রযুক্তির মাধ্যমে স্বশিক্ষা বর্তমান প্রজন্মের সামনে এক নতুন সুযোগ নিয়ে এসেছে। তিনি তাঁর নিজের দৃষ্টান্ত দিয়ে বলেন, তাঁর অন্তরে ছাত্র-সুলভ মানসিকতা তিনি হারিয়ে যেতে দেননি। তিনি বলেন, “শিক্ষার্থীর মধ্যে স্বশিক্ষালাভের মানসিকতা দক্ষতার শ্রীবৃদ্ধি ঘটায়”।
পশ্চিমবঙ্গ ও সিকিমের আয়কর দপ্তরের মুখ্য চিফ কমিশনার শ্রী শ্যাম কুমার; পশ্চিমবঙ্গ, সিকিম ও উত্তর-পূর্বাঞ্চলের আয়কর দপ্তর  – এর মহানির্দেশক শ্রী রাজীব মেহরোত্রা এবং পূর্বাঞ্চলের ভারতীয় ভূতাত্ত্বিক সর্বেক্ষণ কেন্দ্রের অতিরিক্ত মহানির্দেশক শ্রী পি ভি রামানামূর্তি নিউ টাউনে স্টেট ব্যাঙ্ক ইন্সটিটিউট অফ লিডারশিপে অন্যদের মধ্যে উপস্থিত ছিলেন।
PG/AB/SB
(Visitor Counter : 20
সংস্কৃতিমন্ত্রক
সোমবার আন্তর্জাতিক জাদুঘর দিবস উপলক্ষে কেন্দ্রীয় সাংস্কৃতিক মন্ত্রকের জাদুঘর এবং সাংস্কৃতিক স্থান উন্নয়ন দপ্তর আয়োজিত ‘জাদুঘর এবং সাংস্কৃতিক স্থান পুনরুজ্জীবন’ শীর্ষক একটি ওয়েব ভিত্তিক সেমিনার- ওয়েবিনার
নয়াদিল্লী, ১৮ মে, ২০২০
ভারত সরকারের জাদুঘর এবং সাংস্কৃতিক স্থান উন্নয়ন দপ্তর ও সংস্কৃতি মন্ত্রক সোমবার আন্তর্জাতিক জাদুঘর দিবস উদযাপন এবং দেশে মহামারী পরবর্তী সুস্থায়ী সাংস্কৃতিক পরিকাঠামো তৈরির উদ্দেশে ‘জাদুঘর এবং সাংস্কৃতিক স্থান পুনরুজ্জীবন’ শীর্ষক একটি ওয়েব ভিত্তিক সেমিনার- ওয়েবিনার আয়োজন করেছিল। এই ওয়েবিনারে সাংস্কৃতিক এবং জাদুঘর বিষয়ে বিশেষজ্ঞরা অংশগ্রহণ করেন। উপস্থিত ছিলেন বেঙ্গালুরুর মিউজিয়াম অফ আর্ট অ্যান্ড ফটোগ্রাফির ট্রাস্টি শ্রী অভিষেক পোদ্দার, কোচি বিয়েনল ফাউন্ডেশনের সভাপতি শ্রী কৃষ্ণামাচারী এবং কিউসিয়ামের প্রতিষ্ঠাতা এবং সিইও শ্রী ব্রেন্ডন সাইকো। অনুষ্ঠানে বক্তব্য রাখেন কেন্দ্রীয় সংস্কৃতি মন্ত্রকের জাদুঘর এবং সংস্কৃতি স্থান উন্নয়ন দপ্তরের সিইও শ্রী রাঘবেন্দ্র সিং।
কোভিড-১৯ মহামারী দেশের অর্থনীতি এবং সামাজিক ক্ষেত্রে প্রভাব ফেলেছে, যার জেরে সংস্কৃতি এবং সৃজনশীল শিল্পক্ষেত্রেও প্রভাব পড়েছে। এই প্রভাব দূর করতে, ঋ দিনের ওয়েবিনারে সৃজনশীল বাণিজ্য, স্টার্ট আপ গঠন, নীতি নির্ধারণের মতো বিষয়গুলি নিয়ে এই আলোচনা হয়। শ্রী রাঘবেন্দ্র সিং জানান, সংস্কৃতি ক্ষেত্রে সমস্যাগুলি নির্ধারণ এবং কার্যকরী নীতি গ্রহণ করতে পারলে আগামীদিন এই সমস্যা দূর করা সম্ভব। স্থানীয় দর্শক এবং পর্যটকদের যুক্ত করে সাংস্কৃতিক স্থানগুলির পুর্নর্নিমাণ, সাংস্কৃতিক ঐতিহ্যবাহী স্থানগুলির অর্থনৈতিক বিকাশ ও দক্ষতা বৃদ্ধি করতে পারলে সমস্যার সমাধান করা সম্ভব বলে মন্তব্য করেন শ্রী রাঘবেন্দ্র সিং।
ওয়েবিনারটি সরাসরি দেখতে চোখ রাখুন এই লিঙ্কে -
(• DMCS facebook page: www.facebook.com/dmcs2020
• DMCS youtube Channel:https://bit.ly/366Vqrn
CG/SS/NS
মন্ত্রিসভারঅর্থনৈতিকবিষয়সংক্রান্তকমিটি
দেশে ১৫৭টি নতুন নার্সিং কলেজ স্থাপনের প্রস্তাবে অনুমোদন কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির
আগামী দু’বছরের মধ্যে এই প্রকল্পের কাজ সম্পূর্ণ করতে ১,৫৭০ কোটি টাকার মতো ব্যয় হবে বলে মনে করা হচ্ছে
নয়াদিল্লি, ২৬ এপ্রিল, ২০২৩
২০১৪ সাল থেকে দেশের বর্তমান মেডিকেল কলেজগুলির কাছাকাছি নার্সিং কলেজ স্থাপনের উদ্যোগ গ্রহণ করেছে কেন্দ্রীয় সরকার। এর ফলে রোগীদের দেখভাল এবং সেবাশুশ্রূষার কাজে যুক্ত নার্সিং কর্মীদের সংখ্যা উল্লেখযোগ্যভাবে বৃদ্ধি পাবে। সরকারের এই উদ্যোগ ও কর্মপ্রচেষ্টাকে সফল করে তুলতে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ১৫৭টি নতুন নার্সিং কলেজ স্থাপনের প্রস্তাবে অনুমোদন দেওয়া হয়েছে। এর ফলে প্রতি বছর ১৫,৭০০ জনের মতো শিক্ষার্থী নার্সিং-এর ক্ষেত্রে স্নাতক ডিগ্রি লাভ করবেন। শুধু তাই নয়, এই প্রচেষ্টার সূত্র ধরে দেশে সুলভ অথচ উন্নতমানের নার্সিং পঠনপাঠনের বিষয়টিও প্রসার লাভ করবে। বিশেষত, দেশের যে সমস্ত রাজ্য বা কেন্দ্রশাসিত অঞ্চল এবং জেলাগুলিতে নার্সিং শিক্ষা ও নার্সিং কর্মীর বিশেষ অভাব রয়েছে সেগুলি বিশেষভাবে উপকৃত হবে। এই কলেজগুলি স্থাপনে ১,৫৭০ কোটি টাকার মতো ব্যয় হবে বলে মনে করা হচ্ছে।
প্রসঙ্গত উল্লেখ্য, এই উদ্যোগ গ্রহণের ফলে স্বাস্থ্য পরিষেবা ক্ষেত্রে দেশের ভৌগোলিক অবস্থান ভেদে গ্রাম ও শহরের মধ্যে যে ভারসাম্যের অভাব রয়েছে তা অনেকটাই পূরণ করা সম্ভব হবে। ‘সকলের জন্য স্বাস্থ্য পরিষবা’র জাতীয় প্রতিশ্রুতি পূরণে এই পদক্ষেপ এক উল্লেখযোগ্য ভূমিকা পালন করবে বলে মনে করা হচ্ছে।
এই উদ্যোগকে সফল করে তুলতে এগিয়ে এসেছে জাতীয় দক্ষতা বিকাশ নিগম । জাতীয় এবং আন্তর্জাতিক ক্ষেত্রের বিভিন্ন সংস্থা ও প্রতিষ্ঠানের সহযোগিতায় দেশে দক্ষ নার্সিং কর্মীর অভাব ক্রমশ হ্রাস পাবে বলে সরকার মনে করে। দেশের মেডিকেল কলেজগুলির আশেপাশে এই নার্সিং কলেজগুলি প্রতিষ্ঠিত হলে হাসপাতালগুলির উন্নত পরিকাঠামো, পরীক্ষা ও গবেষণাগার, চিকিৎসা সংক্রান্ত সুযোগ-সুবিধা এবং পঠনপাঠনের ক্ষেত্রে নার্সিং কর্মীদের বিশেষ সুবিধা হবে। আরও একটি উল্লেখযোগ্য বিষয় হল, এই নার্সিং কলেজগুলিতে ব্যবহার করা হবে উন্নতমানের পরিবেশ-বান্ধব প্রযুক্তি যাতে জ্বালানি সাশ্রয়ের পাশাপাশি বাতাসে কার্বন নির্গমনের মাত্রাও উল্লেখযোগ্যভাবে কমিয়ে আনা সম্ভব হয়।
সরকারের লক্ষ্য হল আগামী দু’বছরের মধ্যে এই নার্সিং কলেজ স্থাপন প্রকল্পের কাজ সম্পূর্ণ করা। এজন্য কেন্দ্রের সচিব পর্যায়ের আধিকারিকদের নিয়ে বিশেষ ক্ষমতাসম্পন্ন একটি কমিটিও গঠন করা হয়েছে।
(PG/SKD/DM/
স্বাস্থ্যওপরিবারকল্যাণমন্ত্রক
বিশ্ব ম্যালেরিয়া দিবস ২০২২ উপলক্ষ্যে আয়োজিত অনুষ্ঠানে মূল ভাষণ দিয়েছেন ডাঃ মনসুখ মান্ডভিয়া
নয়াদিল্লী, ২৫ এপ্রিল, ২০২২
“শুধুমাত্র রোগ নির্ণয় এবং চিকিৎসায় নয় ম্যালেরিয়া নিয়ন্ত্রণে আমাদের পারিপার্শিক পরিবেশের স্বচ্ছতা বজায় রাখা এবং সামাজিক সচেতনতা অত্যন্ত গুরুত্বপূর্ণ। ২০৩০ সালের মধ্যে দেশকে ম্যালেরিয়া মুক্ত করার জন্য আমাদের যৌথভাবে উদ্যোগ নিতে হবে।” ২০২২ সালের বিশ্ব ম্যালেরিয়া দিবস উপলক্ষ্যে আয়োজিত অনুষ্ঠানে কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া মূল ভাষণ দেওয়ার সময় এই বিষয়গুলি উল্লেখ করেন। প্রতি বছর ২৫শে এপ্রিল বিশ্ব ম্যালেরিয়া দিবস উদযাপিত হয়। এ বছরের এই দিনটির মূল ভাবনা “বিশ্বজুড়ে ম্যালেরিয়ার প্রকোপ কমাতে উদ্ভাবনের ওপর গুরুত্ব দিতে হবে এবং এর মাধ্যমে প্রাণ রক্ষা পাবে।”
ডঃ মান্ডভিয়া ম্যালেরিয়া দূরীকরণে জাতীয় এবং আঞ্চলিক স্তরে উদ্যোগী হওয়ার পরামর্শ দেন। তিনি বলেন, দেশ থেকে ম্যালেরিয়া দূর করতে এবং স্বাস্থ্য পরিষেবার মানোন্নয়ন, জীবনযাত্রার মান বৃদ্ধি ও দারিদ্র দূরীকরণে প্রযুক্তি ব্যবহার করতে হবে এবং নির্দিষ্ট লক্ষ্যে পৌঁছানোর জন্য উদ্ভাবনের ওপর গুরুত্ব দিতে হবে। এই প্রসঙ্গে তিনি আশা, এএনএম-এর মতো প্রথম সারিতে থাকা স্বাস্থ্যকর্মীদের ভূমিকার বিষয়টি উল্লেখ করেন। তিনি আরও বলেন, বেসরকারী ক্ষেত্রকেও একাজে যুক্ত হতে হবে। বেসরকারী সংস্থা এবং যেসব চিকিৎসক ব্যক্তিগতভাবে ম্যালেরিয়া চিকিৎসা করবেন তাঁদের জাতীয় কর্মসূচিতে সব তথ্য সরবরাহ করতে হবে।
কেন্দ্রীয় মন্ত্রী আরও বলেন ম্যালেরিয়া দূরীকরণে ভারত যথেষ্ঠ সাফল্য অর্জন করেছে। দেশে ম্যালেরিয়া সংক্রমণের হার নিম্নমুখী- ৮৬.৪৫ শতাংশ। ২০১৫ সাল থেকে ২০২১ সালে ম্যালেরিয়া আক্রান্তদের মৃত্যুর হার কমে দাঁড়িয়েছে ৭৯.১৬ শতাংশ।
কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডা ভারতী প্রবীন পাওয়ার জানান ২০৩০ সালের মধ্যে ভারতকে ম্যালেরিয়া মুক্ত করতে কেন্দ্র রাজ্যগুলির সঙ্গে একযোগ কাজ করছে। এরজন্য পরিকাঠামোর মানোন্নয়ন করা হয়েছে। বিভিন্ন পরীক্ষাগারে ম্যালেরিয়া রোগ নির্ণয়ের ব্যবস্থা করা হয়েছে।
মানুষের মধ্যে ম্যালেরিয়ার বিষয়ে সচেতনতা গড়ে তুলতে নতুন দিল্লী, লক্ষ্মৌ, ভুবনেশ্বর এবং নাগপুর রেল স্টেশনে বিভিন্ন উদ্যোগ নেওয়া হয়েছে। এছাড়াও সুসংহত ভেক্টর ব্যবস্থাপনার বিষয়ে একটি ম্যানুয়াল প্রকাশ করা হয়েছে। অনুষ্ঠানে কেন্দ্রীয় স্বাস্থ্য সচিব শ্রী রাজীব ভূষণ, জাতীয় স্বাস্থ্য মিশনের ম্যানেজিং ডিরেক্টর শ্রী বিকাশ শীল সহ বিশিষ্টজনেরা উপস্থিত ছিলেন। ভারতে নিযুক্ত বিশ্ব স্বাস্থ্য সংস্থার প্রতিনিধি ডাঃ রড্রিক অফরিন-ও অনুষ্ঠানে যোগ দেন।
CG/CB/NS
(Visitor Counter : 215
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ২৭ কোটি ৯০লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ২.৫৮ কোটির বেশি টিকার ডোজ রয়েছে
নতুনদিল্লী, ১৮ই জুন, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে কনটেনমেন্ট এলাকা গঠন ছাড়া টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৭,৯০,৬৬,২৩০টি টিকার ডোজ সরাসরি সংগ্রহ করে সেগুলি বিনামূল্যে রাজ্য ও কেন্দ্রশাসিত অঞ্চলগুলিকে দিয়েছে। এর মধ্যে ২৫,৩২, ৬৫,৮২৫ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৫৮,০০,৪০৫ টি টিকার ডোজ আছে।
আগামী ৩ দিনের মধ্যে রাজ্য ও কেন্দ্র শাসিত অঞ্চলগুলিকে ১৯,৯৫,৭৭০ টি ডোজ সরবরাহ করা হবে ।
CG/CB/
(
কৃষিমন্ত্রক
ন্যূনতম সহায়ক মূল্য নীতি
নতুন দিল্লি, ২১ সেপ্টেম্বর, ২০২০
রাজ্য সরকার, কেন্দ্রীয় বিভিন্ন মন্ত্রক ও দপ্তরের মতামত বিবেচনা করে এবং অন্যান্য বিভিন্ন বিষয় নিয়ে আলোচনার পর কমিশন ফর এগ্রিকালচারাল ক্রপ অ্যান্ড প্রাইসেস  পরামর্শ অনুসারে সরকার ২২টি নির্ধারিত কৃষিশস্যের ন্যূনতম সহায়ক মূল্য স্থির করে । সিএসিপি কৃষি ব্যয় সার্বিকভাবে দেশে ও বিদেশে চাহিদা এবং শস্যের সরবরাহ পরিস্থিতি, দেশে ও আন্তর্জাতিক বাজারে শস্যের মূল্য, কৃষি ক্ষেত্র এবং অকৃষি ক্ষেত্রের মধ্যে ব্যবসা-বাণিজ্য, মূল্যনীতির ফলে অর্থনীতিতে প্রভাব এবং কৃষিকাজের মোট ব্যয়ের কমপক্ষে ৫০ শতাংশ লাভ নিশ্চিত করা হয় ।
২০১৮-১৯ সালের কেন্দ্রীয় বাজেটে ন্যূনতম সহায়ক মূল্য উৎপাদন ব্যয়ের দেড়গুণ করার নীতিগত সিদ্ধান্ত গৃহীত হয় । সরকার সেই নিয়ম অনুযায়ী দেশের সর্বত্র পরিস্থিতি বিবেচনা করে ২০১৮-১৯ এবং ২০১৯-২০ কৃষিবর্ষের জন্য খরিফ ও রবি মরশুমের সব শস্যের এবং অন্যান্য বাণিজ্যিক শস্যের ন্যূনতম সহায়ক মূল্য নির্ধারণ করে । এই নীতি অনুসরণ করে সরকার পয়াল জুন খরিফ মরশুমের সব ফসলের বর্ধিত ন্যূনতম সহায়ক মূল্য  ঘোষণা করেছে ।
ন্যূনতম সহায়ক মূল্য সার্বিক ভাবে সারা দেশের জন্য নির্ধারণ করা হয় । এক্ষেত্রে কোন নির্দিষ্ট অঞ্চল বা রাজ্যের কথা ভাবা হয় না । যে ২২টি ফসলের গত ৩ বছর ধরে ন্যূনতম সহায়ক মূল্য ঘোষণা করা হচ্ছে, তার মধ্যে রয়েছে ১৪ রকমের খরিফ শস্য , ৬ রকমের রবিশস্য  এবং দুরকমের বাণিজ্যিক ফসল  । এছাড়াও সর্ষে এবং নারকেলের শুষ্ক সিসের দামের ওপর ভিত্তি করে টোরিয়া এবং খোসা সুদ্ধ নারকেলের ন্যূনতম সহায়ক মূল্য ধার্য করা হয় ।
লোকসভায় রবিবার এক প্রশ্নের লিখিত জবাবে এতথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর ।
CG/CB/AS
(Visitor Counter : 510